cyanic-selkie/wikianc huggingface dataset:
सद्गुरु
आध्यात्मिक अनुभव
२५ वर्षको उमेरमा अनायासै विचित्र रूपमा उनलाई गहिरो आत्म अनुभूति भयो जसले उनको जीवनदिशा नै बदलिदियो । एक दिन दिउँसो जग्गी वासुदेव मैसूर मा चामुण्डी पहाडमा चढे अनि ढुङ्गामा बसे, त्यतिबेला उनको आँखा पुरै खुलेको थियो, अचानक उनलाई शरीरबाट टाढा भएको अनुभव भयो । उनलाई लाग्यो कि उनी आफ्नो शरीरमा छैनन् बल्कि जताततै फैलिएका छन्, ढुङ्गामा, पहाडमा, रुखमा पृथ्वीमा । अरु दिनमा पनि उनलाई यस्तो अनुभव धेरैपटक भयो र हरेक पटक उनलाई यो अनुभव परमानन्दको स्थितिमा पुर्याउँथ्यो । यस घटनाले उनको जीवनशैली पुरै बदलिदियो । जग्गी वासुदेव ले त्यो अनुभव बाँढ्नका लागि पुरै जीवन समर्पित गर्ने वाचा गरे । ईशा फाउँडेशन को स्थापना र ईशा योग कार्यक्रमको सुरुवाता यही उद्देश्यलाई लिएर गरिएको थियो ताकि यो सम्भावना पुरै विश्वलाई अर्पित गर्न सकियोस् ।
ईशा फाउन्डेशन
सद्गुरुद्वारा स्थापित ईशा फाउन्डेशन एक लाभरहित मानव सेवा संस्थान हो जो मानिसहरूको शारीरिक मानसिक एवं आन्तरिक कुशलताको लागि समर्पित छ । यस फाउन्डेशनलाई दुइ लाख पचास हजार भन्दा धेरै स्वयंसेवि हरूबाट चलाइन्छ । यसको मुख्यालय ईशा योग केन्द्र कोयम्बटुर मा छ । ग्रीन ह्यान्ड परियोजना ईशा फाउन्डेशन को पर्यावरण सम्बन्धी प्रस्ताव हो । पुरै तमिलनाडु मा लगभग १६ करोड रुखहरु रोप्ने, परियोजनाको घोषित लक्ष्य हो । अहिलेसम्म ग्रीन ह्यान्ड परियोजनाले तमिलनाडु र पुदुच्चेरी मा १८०० भन्दा अधिक समुदायमा २० लाख भन्दा धेरै मानिसहरूबाट ८२ लाख वृक्षारोपणको आयोजना गरेको छ । यस संगठनले १७ अक्टोबर २००६ मा तमिलनाडु का २७ जिल्लामा एकसाथ ८.५२ लाख वृक्षारोपण गरेर गिनीज वल्र्ड रेकर्ड बनाएको थियो । पर्यावरण सुरक्षाको लागि गरिएको यस महान् कार्यको लागि यसलाई वर्ष २००८ मा इन्दिरा गान्धि पर्यावरण पुरस्कार दिइएको थियो । वर्ष २०१७ मा अध्यात्मको लागि यसलाई पद्मविभूषणबाट पनि सम्मान गरिएको थियो । अहिले रेली फर रिभर नामक अभियान नदि संरक्षका लागि यस फाउन्डेशनले चलाइरहेको छ ।
ईशा योग केन्द्र
ईशा योग केन्द्र, ईशा फाउन्डेशन को संरक्षणमा स्थापित संस्था हो । यो बेलिंगिरि पर्वत को तराईमा १५० एकड को हराभरा भूमि मा स्थित छ । घना वन ले घेरिएको ईशा योग केन्द्र नीलगिरि जीवमन्डल को एक हिस्सा हो, जहाँ भरपूर वन्य जीवन छ । आन्तरिक विकासका लागि बनाइएको यो शक्तिशाली स्थान योग का चार मुख्य मार्ग ज्ञान, कर्म, क्रिया र भक्ति लाई सम्पूर्ण मानव समक्ष पुर्याउनको लागि तत्पर र अर्पित छ । यसको परिसरमा ध्यानलिंग योग मन्दिरको प्राण प्रतिष्ठा गरिएको छ ।
ध्यानलिंग योग मन्दिर
१९९९ मा सद्गुरुद्वारा स्थापित, प्रतिष्ठित ध्यान लिंग आफ्नै तरिका को पहिलो लिंग हो जो पूरा रूपले प्रतिष्ठित छ । योग विज्ञानको सार ध्यानलिंग ऊर्जा को एक शाश्वत र अनौठो आकार हो । १३ फिट ९ इन्च अग्लो यो ध्यानलिंग विश्वको सबैभन्दा ठूलो पारा–आधारित जीवित लिंग हो । यो कुनै खास सम्प्रदाय या मत सँग सम्बन्ध राख्दैन । न त यहाँ कुनै पनि प्रकारका विधिविधान प्रार्थना या पूजाको आवश्यकता छ । जो ध्यानको अनुभवबाट वञ्चित छन् उनीहरू पनि ध्यानलिंग मन्दिरमा केही समय मौन ध्यान गर्दा नै गहिरो ध्यानावस्थाको अनुभव गर्न सक्दछन् । यसको प्रवेशद्वारमा सर्व धर्म स्तम्भ छ जसमा हिन्दू, इस्लाम, ईसाई, जैन, बौद्ध, सिख, ताओ, फारसी यहूदी र शिन्तो धर्मको प्रतीक अंकित छ । यसले धार्मिक मतभेद भन्दा माथि उठेर पुरै मानवता लाई आमन्त्रित गर्दछ ।
शहीद आदर्श क्याम्पस
शहीद आदर्श क्याम्पस काठमाडौँ जिल्लामा रहेको एक क्याम्पस हो । यो भद्रवासमा रेयाको छ । यसले त्रिभुवन विश्वविद्यालयसँग सम्बन्धन लिएको छ।
अन्डा
मानव र मानव पुर्खाहरूले लाखौं वर्षदेखि जनावरको अन्डा खाएर खाएका छन्। सबैभन्दा बढी खपत हुने अन्डा कुखुराका हुन्। अस्ट्रिच र अन्य रेटाइटहरू सहित अन्य चराहरूको अन्डाहरू नियमित रूपमा खाइन्छ तर कुखुराको तुलनामा धेरै कम हुन्छ। मानिसहरूले सरीसृप, उभयचर र माछाको अन्डा पनि खान सक्छन्। खानाको रूपमा प्रयोग गरिने माछाको अन्डालाई रो वा क्याभियर भनिन्छ।
लिवाङ, प्युठान
लिवाङ राप्ती अञ्चल स्थित प्युठान जिल्लाको एक गाउँ विकास समिति हो ।
नेटालिया
नेटाली क्याट्रिन नाइडहर्ट-विलसन (जन्म: २७ मे १९८२) एक क्यानडेली-अमेरिकी महिला कुस्ती खेलाडी हुन्। उनी हाल डब्ल्युडब्ल्युईको रमा कार्यरत छिन् जहाँ उनी नेटालिया नामले कुस्ती खेल्ने गर्छिन्। उनले डब्ल्युडब्ल्युईमा दुईवटा च्याम्पियनसिप जितेकी छिन् जसमा उनी एक पटक डिभास विजेता र एकपटक स्म्याकडाउन महिला विजेता बनेकी छिन्।
सन् २००७ मा उनले डब्ल्युडब्ल्युईसँग आवद्ध पत्रमा हस्ताक्षर गरेकी थिइन् भने उनले त्यसपछि डब्ल्युडब्ल्युईको विकासशील क्षेत्र डिप साउथ रेस्लिङ, ओहायो उपत्यका रेस्लिङ र फ्लोरिडा च्याम्पियनसिप रेस्लिङमा आवद्ध भएकी थिइन्। एफसीडब्ल्यूईमा छँदा उनले आफ्नो दाई ह्यारी स्मिथको (डब्ल्युडब्ल्युईमा डेभिड हर्ट स्मिथ) र आफ्नो श्रीमान टाइसन विलसनको (डब्ल्युडब्ल्युईमा टाइसन किड) प्रबन्धकको रूपमा काम गरेकी थिइन्। सन् २००८ अप्रिल महिनामा उनले डब्ल्यूडब्ल्युईको मुख्य पर्दामा पर्दापण गरेकी थिइन् जहाँ उनी भिक्टोरियासँग साझेदारी गर्दै एक टोली गठन गरेकी थिइन्। त्यसपछिको केही वर्ष उनले पुन: आफ्नो श्रीमान टाइसन विलसन र ह्यारी स्मिथको प्रबन्धकको रूपमा काम गरेकी थिइन्। सन् २०१० नोभेम्बरमा नाइडहर्टले डब्ल्युडब्ल्युई डिभास च्याम्पियनसिप जित्न सफल भएकी थिइन्। सन् २०१३ जुलाई देखि नाइडहर्टले डब्ल्युडब्ल्युईले स्वतन्त्र रूपमा निर्माण गरेको वास्तविक टेलिभिजन कार्यक्रम टोटल डिभासको प्रमुख पात्रको रूपमा काम गरेकी छिन्। सन् २०१७ अगस्टमा आयोजित समरस्ल्याम पे-पर-भ्युमा नाइडहर्टले तात्कालिक स्म्याकडाउन महिला विजेता नेयोमीलाई हराउँदै स्म्याकडाउन महिला विजेता बन्न सफल भएकी थिइन्। डब्ल्युडब्ल्युईको इतिहासमै दुवै डिभास च्याम्पियनसिप र स्म्याकडाउन महिला च्याम्पियनसिप जित्ने उनी पहिलो खेलाडी बनेकी छिन्।
बाल्यकाल
नाइडहर्ट एक प्रख्यात कुस्ती खेलाडी जिम "द एनभिल" नाइडहर्ट र एलि हर्टकी छोरी हुन् भने उनी स्टु हर्टकी नातिनी हुन् जसले गर्दा उनी तेस्रो पुस्ताको कुस्ती खेलाडी बनेकी हुन्। नाइडहर्टकी दुई दिदीबहिनीहरू छन् जसमध्ये जेनिफर उनकी दिदी हुन् भने क्रिष्टिन उनकी बहिनी हुन्। नाइडहर्टले उनलाई प्रेरणा दिने कुस्ती खेलाडीको नाम लिनु पर्दा आफ्नो काका ब्रेट हर्ट र हजुरबुबा स्टु हर्टको नाम लिने गर्छिन् जसले उनलाई दुवै कुस्ती क्षेत्र र अन्य क्षेत्रमा सहयोग गरेका छन्। नाइडहर्ट हर्ट परिवारको सदस्य सँगै ह्यारी स्मिथ, टेडि, मार्ट र माइक हर्टको काकाकी छोरी हुन् जो सबै कुस्ती खेलाडी हुन्।
नाइडहर्टले भिन्सेन्ट मेसेपी जुनियर उच्च विद्यालय र बिसफ क्यारोल उच्च विद्यालयबाट सन् २००० मा स्नातक गरेकी थिइन्।  नाइडहर्टले जि-जिट्सु र अमेचर रेस्लिङ प्रशिक्षण केन्द्रमा प्रशिक्षण लिएकी थिइन् जहाँ उनल् नृत्य र व्यायाममा पनि भाग लिएकी थिइन्।
स्वतन्त्र सर्किट (सन् २०००–२००७)
सन् २००० देखि २००१ सम्म नाइडहर्टले एरिक बिसफकले निर्माण गरेको लिड युथ-प्रोमोसन म्याटरायाट्सका लागि रिङको उद्घोषण र आयोजकको रूपमा काम गरेकी थिइन्।
सन् २००३ मा नाइडहर्टले हर्ट परिवार अन्तर्गत हर्ट परिवारले स्वतन्त्र रूपमा आयोजना गरेको स्ट्यापेड रेस्लिङमा आफ्नो पदोन्नति गर्न सुरु गरेकी थिइन् जहाँ उनको बेली लोभिचसँग लामो समयसम्म द्वन्द्व चलेको थियो। उनीहरूको द्वन्द्वले एक नयाँ रुप लिएको थियो भने नाइडहर्टले आफ्नो बुबा जिम "द एनभिल" नाइडहर्टसँग साझेदारी गर्दै लोभिच र एप्लिसी विरुद्ध विभिन्न खेलहरू खेलेका थिए। द्वन्द्वको अन्त्य पछि लोभिच र नाइडहर्टले एक टोलीको रूपमा काम गर्न सुरु गरेका थिए।
८ अक्टोबर २००६ क्यालिफोर्निया स्थित निवार्कमा आयोजित बिग टाइम रेस्लिङमा नाइडहर्टले लिजा मोराटीलाई एक खेलमा हराउँदै सुपरगर्ल्स च्याम्पियनसिप जित्न सफल भएकी थिइन्। उनी सुपरगर्ल्स विजेता बनेको १९ दिनपछि उनले उक्त उपाधि निकी म्याथ्युजसँको एक खेलमा हार्न पुगेकी थिइन्। अक्टोबर २००६ मा उनले अल-फिमेल एथलेटिक्स पदोन्नति अन्तर्गत सिमर विमिन एथलेटिक्समा पनि पर्दापण गरेकी थिइन्। उक्त पदोन्नति अन्तर्गत शृङ्खला ७ मा आयोजित एक कार्यक्रममा उनले सारा डेल रेको विरुद्धमा हार बेहोरेकी थिइन् भने शृङ्खला ८ मा उनले द पोर्चुगिज प्रिन्सेसलाई हराउन सफल भएकी थिइन्।
त्यसपछिको एक महिनामा उनले ग्रेट क्यानडेली रेस्लिङ अन्तर्गत पहिलोपटक आयोजना गरिएको डब्ल्यूआइएलडी उपाधिका लागि एक प्रतिस्पर्धामा भाग जनाएकी थिइन् जहाँ उनले सेमिफाइनलमा डायनाहेन्ड अरोरालाई हराउँदै फाइनलमा प्रवेश गरेकी थिइन् तर उक्त प्रतिस्पर्धाको अन्तिम खेलमा उनले सिरिल्डासँग हार बेहोरेकी थिइन्। उनले २६ जनवरी २००७ मा स्ट्यामपेड रेस्लिङका लागि अन्तिम खेल खर्लेकी थिइन् र त्यसपछि उनी डब्ल्युडब्ल्युईसँग आवद्ध भएकी थिइन्। डब्ल्युडब्ल्युईमा उनले उनको पहिलो खेल भेरोनिकन भाइससँग खेलेकी थिइन् भने पहिलो खेलमा जित हासिल गरेकी थिइन्। उक्त कार्यक्रममा उनले त्यहाँ उपस्थिति दर्शक र उनका समर्थक माझ एक मन्तव्य व्यक्त गरेकी थिइन्।
विकासशील क्षेत्र (सन् २००७–२००८)
५ जनवरी २००७ का दिन नाइडहर्टले डब्ल्युडब्ल्युईसँग आवद्ध पत्रमा हस्ताक्षर गरेकी थिइन्। डब्ल्युडब्ल्युईसँग आवद्ध भएपछि नाइडहर्टले उक्त पदोन्नति अन्तर्गत त्यहाँको विकासशील क्षेत्र डिप साउथ रेस्लिङमा कुस्ती खेल्न सुरु गरेकी थिइन् भने उनले त्यहाँ ६ महिना कुस्ती खेलेकी थिइन् जहाँ उनको सामना क्रिसी भिन र एञ्जल विलियम्ससँग भएको थियो। डि साउथ रेस्लिङमा ६ महिना कुस्ती खेलेपछि उनी फ्लोरिडा च्याम्पियनसिप रेस्लिङमा स्थानान्तरण भएकी थइन् भने त्यहाँ केही महिना कुस्ती खेलेपछि उनी ओहायो उपत्यका रेस्लिङमा सरेकी थिइन् जहाँ उनले १८ जुलाई २००७ का दिन पर्दापण गर्दै ब्याटल रोयल जित्न सफल भएकी थिइन्। उनले त्यस खेलको अर्को हप्ता हर्ट फाउन्डेसन अन्तर्गत आफ्नो दाजुहरूसँग एक टोली गठन गरेकी थिइन्। सेप्टेम्बर महिनामा उनी र हर्ट फाउन्डेसन पुन: फ्लोरिडा च्याम्पियनसिप रेस्लिङमा स्थानान्तरण भएका थिए। उक्त कार्यक्षेत्रमा उनले भिक्टोरिया क्रफोर्डसँग साझेदारी गर्दै द बेला टुइन्स (निकी र ब्रि बेला)सँग ट्याग टिम खेल खेलेकी थिइन्। उनले सन् २००८ भरि फ्लोरिडा च्याम्पियनसिप रेस्लिङका लागि काम गरेकी थिइन् भने सन् २००९ मा उनले डब्ल्युडब्ल्युईको मुख्य कार्यक्षेत्र स्म्याकडाउनमा पर्दापण गरेकी थिइन्।
भिक्टोरियासँग साझेदारी (सन् २००८–२००९)
४ अप्रिल स्म्याकडाउनको एक शृङ्खलामा नाइडहर्टले मुख्य कार्यसूचीमा पर्दापण गरेकी थिइन् जहाँ उनले भिडभाडको बीचबाट रिङमा आउँदै मिसेल म्याककुल र चेरीले आक्रमण गरिरहेका भिक्टोरियालाई बचाएकी थिइन् जसका कारण भिक्टोरिया र नाइडहर्टले टोली गठन गरेका थिए। ११ अप्रिल २००८ स्म्याकडाउनको एक शृङ्खलामा नाइडहर्टले उनी जिम नाइडहर्टकी छोरी भएको कुरा सार्वजनिक गरेकी थिइन् भने सोही दिन उनले र भिक्टोरियाको साथमा मिसेल म्याककुलसँग एकल खेल खेलेकी थिइन्। उक्त खेलको अर्को हप्ता आयोजित स्म्याकडाउनको एक शृङ्खलाका नाइडहर्टले आफ्नो नाम नेटालिया राख्दै चेरीको विरुद्धमा खेल खेलेकी थिइन् जहाँ उनले आफ्नो काकाले अपनाउने सार्पसुटर चालको प्रयोग गर्दै चेरीलाई आत्मसमर्पण गराउन सफल भएकी थिइन्। २७ अप्रिलमा आयोजित ब्याकलास पे-पर-भ्युमा नेटालिया, भिक्टोरिया, जिलियन हल, लेला, मेलिना र बेथ फिनेक्सको टोलीले १२ महिला ट्याग टिम खेलमा मिकी जेम्स, मरिया कनालेस, एस्ली, केली केली र मिसेल म्याककुलको टोलीलाई हराउन सफल भएका थिए। २ मेमा आयोजित स्म्याकडाउनको एक शृङ्खलामा नेटालिया र भिक्टोरियाले म्याककुल र चेरीलाई हराएका थिए। ६ जुन स्म्याकडाउनको एक शृङ्खलामा तात्कालिक स्म्याकडाउनकी महाप्रबन्धक भिकी गुरेरोले नयाँ डिभास च्याम्पियनसिप सार्वजनिक गरेकी थिइन् भने सोही रात विभिन्न महिला खेलाडीहरूले च्याम्पियनसिप खेलमा छनोट हुनका लागि खेलहरू खेलेका थिए। नेटालियाले सबैलाई हराउँदै अन्तिममा पुगेतापनि उपाधिका लागि खेलमा उनी मिसेल म्याककुलसँग पराजित भएकी थिइन्।
२९ अगस्ट २००८ मा आयोजित स्म्याकडाउनको एक शृङ्खलामा नेटालियनकी साथी भिक्टोरियाले डब्ल्युडब्ल्युईमा भर्खरै पर्दापण गरिकी ब्रि बेलासँग एक खेलमा हार बेहोरेपछि नेटालिया र भिक्टोरियाको ब्रि बेलासँग द्वन्द्वको सुरुवात भएको थियो। उनीहरूको द्वन्द्व सुरु भएपछि नेटालिया र भिक्टोरियाको खेल मरिया र ब्रिसँग भएको थियो जहाँ उनीहरू हार बेहोरेका थिए। ३१ अक्टोबरमा आय‍ोजित स्म्याकडाउनको एक शृङ्खलामा नेटालिया, भिक्टोरिया र मरिसको खेल मिसेल म्याककुल, मरिया र ब्रि बेलासँग जारी गरिएको थियो भने उक्त खेलमा पनि नेटालियाको टोलीले हार बेहोरेको थियो। नोभेम्बर ७ स्म्याकडाउनको एक शृङ्खलामा नेटालियाको खेल ब्रि बेलासँग जारी गरिएको थियो तर त्यस खेलमा पनि उनी पराजित भएकी थिइन्। खेल सकिएपछि नेटालियाले ब्रिलाई लखेटेकी थिइन् भने ब्रि कुस्ती खेल्ने रिङ तल लुकेपछि नेटालियाले उनको खुट्टा तानेर बाहर उनलाई बाहिर निकाल्दा ब्रि बेलाकी जुम्ल्याहा दिदी निकी बेला बाहिर आएकी थिइन् र निकी र ब्रिले दुवैजनाले नेटालियालाई आक्रमण गरेका थिए। नोभेम्बर २१ स्म्याकडाउनको एक शृङ्खलामा भिक्टोरिया र नेटालियाको सामना द बेला टुइन्ससँग भएको थियो भने उक्त खेलमा पनि नेटालिया र भिक्टोरिया पराजित भएका थिए। सन् २००८ को सरभाइभर सिरिजमा नेटालियाले स्म्याकडाउनको प्रतिनिधित्व गर्दै उनको साथीहरूको साथ र टोलीसँग सामना भएको थियो तर उक्त खेल रले हात पार्न सफल भएको थियो। २८ नोभेम्बर स्म्याकडाउनको एक शृङ्खलामा नेटालिया, भिक्टोरिया र मरिसले द बेला जुम्ल्याहा र मिसेल म्याककुललाई हराउँदै उनीहरू बीचको द्वन्द्व अन्त्य गरेका थिए। सन् २००८ मा आयोजित आमेजडन पे-पर-भ्युमा नेटालिया, जिलियन हल, भिक्टोरिया र मरिसको टोलीले मरिया, केली केली, मिकी जेम्स र मिसेल म्याककुलको टोलीसँग पराजित भएका थिए। उक्त खेलपछि नेटालिया र भिक्टोरियाको साझेदारी पनि अन्त्य भएको थियो जब नेटालियाले १६ जनवरी २००९ का दिन अवकाश लिएकी थिइन्।
द हर्ट डाइनेष्ट्रि (सन् २००९–२०१०)
स्म्याकडाउनको एक सदस्य भएतापनि १० फेब्रुअरी २००९ का दिन नेटालियाले उनको प्रेमी टाइसन किडको (टिजे विलसन) प्रबन्धक भन्दा इसिडब्ल्यूईमा पर्दापण गरेकी थिइन्। मार्च ३ इसिडब्ल्यूईको एक शृङ्खलामा नेटालियाले त्यहाँ पहिलो खेल खेलेकी थिइन् जहाँ उनले अलिसा फक्सलाई हराउन सफल भएकी थिइन्। ५ अप्रिल २००९ का दिन नेटालियाले रेसलमेनिया २५ मा आयोजित डिभास ब्याटल रोयलमा भाग लिएकी थिइन् तर उक्त खेल सानटिनो मारेलाले जितेका थिए। १५ मार्चका दिन नेटालियाले आधिकारिक रूपमा इसिडब्ल्यूईको सदस्य बनेकी थिइन्। १३ मे इसिडब्ल्यूईको एक शृङ्खलामा टाइसन किड र नेटालियाले आफ्नो काकाको छोरा डेभिड हर्ट स्मिथसँग साझेदारी गर्दा द हर्ट डाइनेष्सट्रि नामक एक टोली गठन गरेका थिए तर उक्त टोलीलाई द हर्ट ट्रियोलोजी नामले पनि चिनिन्थ्यो। २९ जुन २००९ का दिन नेटालिया र द हर्ट डाइनेष्ट्रि पुन स्म्याकडाउनमा स्थानान्तरण भएका थिए। नेटालियाले स्म्याकडाउनमा फर्किएपछि जुलाई १७ स्म्याकडाउनको एक उनले ६ मानिस मिश्रति ट्याग टिम खेलेकी थिइन् जहाँ द हर्ट डाइनेष्ट्रिले द क्राइम थिम (जेटिजी र सिड ग्यासप्रेड) र इभ टोरेजलाई हराउन सफल भएका थिए। नेटालियाको त्यसपछि इभ टोरेजसँग द्वन्द्वको सुरुवात भएको थियो भने नेटालियाले अन्य महिला कुस्ती खेलाडीसँग साझेदारी गर्दै इभ टोरेजलाई एकल तथा ट्याग टिम खेलमा हराएकी थिइन्। अक्टोबर २००९ मा आयोजित ब्रायग्स राइट पे-पर-भ्युमा नेटालियाले स्म्याकडाउनको प्रतिनिधित्व गर्दै र टोलीलाई हराएका थिए। डिसेम्बर ४ मा आयोजित एक ट्रिपल थ्रेट खेलमा नेटालियाको सामना मिकी जेम्स र बेथ फिकेक्ससँग भएको थियो तर उक्त खेल जेम्सले हात पार्न सफल भएकी थिइन्।
नेटालियाले द हर्ट डाइनेष्ट्रिसँग रेसलमेनिया २६ मा देखा परेकि थिइन् जहाँ उनले आफ्नो काका ब्रिड हर्टलाई सहयोग गरेकी थिइन्। सन् २०१० अप्रिल ३० का दिन द हर्ट डाइनेष्ट्रिल द मिज र बिग सोलाई हराउँदै संयुक्त डब्ल्युडब्ल्युई ट्याग टिम च्याम्पियनसिप जित्न सफल भएका थिए। त्यसपछिको अर्को दिन नेटालिया टाइसन किड र स्मिथका साथ पुन डब्ल्युडब्ल्युईमा स्थानान्तरण भएकी थिइन्। सन् २०१० मे २४ का दिन द हर्ट डाइनेष्ट्रिलाई डब्ल्युडब्ल्युईमा पर्दापण गरेका द उसोस ( जिमी र जे उस्सो) र टमिनाले आक्रमण गरेका थियो जसका कारण द हर्ट डाइनेष्ट्रि र द उस्सोको बीच द्वन्द्वको सुरुवात भएको थियो। जुन महिनामा आयोजित एक कार्यक्रममा द उसोस र टमिनाको खेल द हर्ट डाइनेष्ट्रिसँग जारी गरिएको थियो जहाँ द हर्ट डाइनेष्ट्रिले जित हासिल गरेका थिए। उक्त खेलको एक महिना पछि आयोजित मनी इन द बेङ्क पे-पर-भ्युमा नेटालियाले द हर्ट डाइनेष्ट्रिलाई द उस्सोको विरुद्धमा खेल जित्न सहयोग गरेकी थिइन् र खेलमा अवरोध पुर्‍याउन आएकी टमिनालाई उनले रोकेकी थिइन् जसका कारण उनीहरू बीचको द्वन्द्व अन्त्य भएको थियो। सेप्टेम्बर महिनामा आयोजित नाइट अफ च्याम्पियन्स पे-पर-भ्युमा द हर्ट डाइनेष्ट्रिले उनीहरू ट्याग टिम उपाधि एक खेलमा गुमाएका थिए र पछि आयोजित खेलमा पनि उनीहरू उपाधि हासिल गर्न असमर्थ बनेका थिए।
१५ नोभेम्बर रको एक शृङ्खलामा आयोजित डब्ल्युडब्ल्युई ट्याग टिम उपाधिका लागि खेलमा किड र स्मिथको खेल द नेक्सससँग (जष्टिन ग्याब्रियल र हिथ स्लेटर) जारी गरिएको थियो तर उक्त खेलमा किडले आफ्नै साथी स्मिथलाई आक्रमण गरेका थिए। नोभेम्बर २५ डब्ल्युडब्ल्युई सुपरष्टारको शृङ्खलामा आयोजित खेलमा स्मिथले किडलाई हराउन सफल भएका थिए। खेल सकिएपछि स्मिथले किडलाई हात मिलाउन आग्रह गरेका थिए तर किडले उल्टै स्मिथलाई थप्पड लगाएका थिए। उक्त खेलको अर्को हप्ता आयोजित रको एक शृङ्खलामा किडले स्मिथलाई हराएका थिए जसका कारण उनीहरू बीच साझेदारीको अन्त्य भएको थियो।
डिभास विजेता (सन् २०१०–२०११)
सन् २०१० सेप्टेम्बर २७ रको एक शृङ्खलाबाट नेटालियाले एकल खेलहरू खेल्न सुरु गरेकी थिइन् जहाँ उनले ब्याटल रोयल जित्दै तात्कालिक डिभास विजेता मिसेल म्याककुल र लेलाको उपाधिका लागि पहिलो दावेदार बन्न सफल भएकी थिइन्। अक्टोबर ३ का दिन आयोजित हेल इन अ सेल पे-पर-भ्युमा नेटालियाको सामना डिभास च्याम्पियनसिपका लागि म्याककुलसँग भएको थियो तर खेलमा लेलाले हस्तक्षेप गरेका कारण जित नेटालियाको भएको थियो तर उनले उपाधि जित्न भने असमर्थ रहिन्। नेटालियाले त्यस खेलको तीन हप्ता पछि आयोजित ब्रयाग्स पे-पर-भ्युमा उनले उपाधिका लागि लेलसँग खेल खेल्ने अर्को मौका पाएकी थिइन् तर उक्त खेलमा पनि लेलाकी साथी म्याककुलले खेलमा हस्तक्षेप गरेका कारण उनी खेल गुमाउन पुगेकी थिइन्। नोभेम्बर १ का दिन नेटालियाले एक खेलमा म्याककुललाई हराउँदै पुन एकपटक डिभास च्याम्पियनसिपका लागि दावेदार बनेकी थिइन्। नोभेम्बर २१ का दिन आयोजित सरभाइभर सिरिजमा नेटालियाको सामना डिभास च्याम्पियनसिपका लागि १ को विरुद्ध २ खेल खेलकी थिइन् जहाँ उनले दुवै लेला र म्याककुललाई हराउँदै उनको कार्यकालको पहिलो डिभास च्याम्पियनसिप जित्न सफल भएकी थिइन्। खेल पश्चात् ले-कुलले (लेला र मिसेल म्याककुल) नेटालियालाई आक्रमण गरेका थिए भने उनको रक्षाका लागि बेथ फिनेक्स रिङमा आएकी थिइन् जसका कारण नेटालिया र फिनेक्स साथी बनेका थिए। टिएलसी पे-पर-भ्युमा फिनेक्स र नेटालियाले ले-कुललाई हराउन सफल भएका थिए। आउँदै रोयल रम्बलमा नेटालियाको सामना लु-कुलसँग हुने जारी गरिएको थियो तर उक्त खेललाई परिवर्तन गर्दै पेटल पोर वे खेल बनाइएको थियो जहाँ इभ टोरेज पनि समावेश भएकी थिइन्। खेलमा टोरेजले नेटालिया र ले-कुललाई हराउँदै नयाँ डिभास विजेता बनेकी थिइन्।
टाइसन किड र सिजारोको प्रबन्धक (सन् २०१४-२०१५)
सन् २०१४ को बीचतिर, नेटालिया उनको वास्तविक जीवनका श्रीमान टाइसन किडसँग कुस्तीमा देखा परिन्, जहाँ उनीहरूको सम्बन्धलाई पर्दामै देखिएको थियो।    उनले नियमित रूपमा आफ्ना पति किडसँग रिङको छेउमा हौसला बढाउने काममा तल्लीन भइन् र उनले कहिलेकाहीँ कडिसँग खेल खेल्न आउने प्रतिद्वन्द्वीलाई झुक्क्याएर किडलाई खेल जिताउन मद्दत गरेकी थिइन्। उनीहरूको कहानी टोटल डिभासको शृङ्खलाहरूमा पनि देखिएको थियो।
५ जनवरी २०१५, रको एक शृङ्खलामा, नेटालियाले डब्ल्युडब्ल्युई डिभास विजेता निकी बेलालाई उपाधि रहित् खेलमा हराएकी थिइन्। उक्त खेलमा ब्रि र निकीले उनलाई आक्रमण गरेका थिए तर उनलाई पेजले बचाएकी थिइन्। जसले गर्दा उनीहरू बिच रोयल रम्बलमा ट्याग टिम खेल राखिएको थियो जसमा ब्रि र निकीले जित हासिल गरेकन थिए। फेब्रुअरी महिना भरि, नेटालिया र किडले नेयोमी र जिमी उसोसँग दुश्मनीको सुरुवात गरेका थिए। उनीहरू बीच फेब्रुअरी १६ रको एक शृङ्खलामा, चट्टी टोली खेल भएको थियोे जसमा किड र नेटालियाले पराजय बेहोरेका थिए। किडले सिजासोसँग साझेदारी गरेपश्चात् नेटालियाले उनीहरूको प्रबन्धन गरेकी थिइन् र उनीहरूले फेब्रुअरीमा सञ्चालन गरिएको फास्टलेनमा डब्ल्युडब्ल्युई चट्टी टोलीको उपाधि हात पारेका थिए। उपाधि जितेको अर्को दिन वा रको एक श्रृङ्खलमा, नेटालीयाले उनीहरूलाई आफ्नो उपाधिको लागि द उसोसँग परेको खेलमा मद्दत गर्दै उक्त उपाधि हातबाट फुस्किन दिइनन्। फेब्रुअरी २६, स्म्याकडाउनको एक श्रउङ्खलामा, नेटालीयाले नेयोमीलाए एकल प्रतिस्पर्धामा हराएकी थिइन् जसले गर्दा उनीहरू बीच चलेको द्वन्दको अन्त्य भएको थियो। २८ मार्चमा, नेटालीयाले अलुण्ड्रा ब्लेजलाई डब्ल्युडब्ल्युई हल अफ फेममा नामाकरण गरेकी थिइन्। २९ मार्च, रेसलमेनिया ३१ को अधि आयोजित खेलमा, किड र सिजारोसँग रिङको छेउमा बस्दै हौसला प्रदान गरेकी थिइन् जसले गर्दा उनीहरूको आफ्नो उपाधि बचाइराख्न ठूलो मद्दत गरेकी थिइन्।
नेटालीयाले त्यस वर्ष भरि, विभिन्न खेलमा भाग जनाएकी थिइन् जसमा उनल १३ अप्रिल, रको एक शृङ्खलामा, एक महत्त्वपूर्ण ब्याटल रोयलमा पनि भाग जनाएकी थिइन् जसको विजेताले भने निकी बेलाको उपाधिको लागि खेल्न पाउने एक अवसर प्रदान गर्ने थियो जसमा पेजले जित हात पारेकी थिइन्।  ९ अप्रिल, स्म्याकडाउनको एक शृङ्खलामा, नेटालीयाले एलिसिया फक्सलाई पराजित गरेकी थिइन्। सो खेलको अन्त्य भएपछि, विशेष अतिथि रेफ्रिको रूपमा सेवा गरेकी क्यामेरूनले उनीहरू दुईजनालाईनै आक्रमण गरेकी थिइन् जसले गर्दा उनीहरू बिच ट्रिपल थ्रेट खेल सञ्चालन भएको थियो जसमा क्यामेरूनले जित दर्ता गराएकी थिइन्। १ जून रको एक शृङ्खलामा, समोवा जोले मसल बास्टर हानेका कारण किडको घाँटी र टाउकोमा चोट लागेको थियो।  कोही हप्ता पछि, किडले त्यस वर्ष कुस्ती खेलबाट टाठा रहने बताएका थिए र नेटालीयाले पनि आफ्ना श्रीमानको हेरचाह गर्न परेकाले पहिलो पटक टेलिभिजनमा देखा परेकी थिइनन्।
महिला कुस्तीमा क्रान्ति (सन् २०१५–२०१६)
तीन महिनाको अस्थायी अवकाश पछि नेटालिया २१ सेप्टेम्बर २०१५ रको एक श्रृङखलामा रिङमा फर्किएकी थिइन् भने उनको तात्कालिक समयमा सार्लेट पहिलोपटक डिभास विजेता बनेकी थिइन्।  सोही दिन नेटालियाले नोयोमीलाई एकल खेलमा हराएकी थिइन्। पेजसँगको द्वन्द्व पछि नेटालिया र पेजको खेल ५ अक्टोबर रको एक शृङ्खलामा जारी गरिएको थियो जहाँ नेटालिया जित हासिल गरेकी थिइन्।  उक्त खेलको तीन दिन पछि आयोजना गरिएको स्म्याकडाउनको एक शृङ्खलामा नेटालिया, सार्लेट र बेकी लिञ्चको टोलीले टिम बेला (अलिसा फक्स, निकी बेला र ब्रि बेला)लाई हराउन सफल भएका थिए। अक्टोबर १५ मा आयोजित स्म्याकडाउनको एक शृङ्खलामा पेजले सार्लेट र लिञ्चलाई टिम बेला र नेटालियाको आक्रमणबाट बचाएकी थिइन्। अक्टोबर महिनाको समाप्ति हुन भन्दा अघि नेटालियाको टिम ब्याड (सासा बेङ्क्स, नेयोमी र टमिना)सँग द्वन्द्व चर्किएको थियो भने टिम ब्याडले पेज र नेटालिया बीचको खेलमा अवरोध पुर्‍याउँदै नेटालियालाई आक्रमण गरेका थिए।  टिम ब्याडले नेटालियालाई आक्रमण गरेको अर्को हप्ता नेटालियाले छुट्टाछुट्टै एकल खेलहरूमा नेयोमी र टमिनालाई हराएकी थिइन्।
ओर्ल्याण्डो ब्लूम
ओर्ल्याण्डो जोनाथन ब्लेन्चर्ड ब्लूम (जन्म: १३ जनवरी, १९७७ ) अङ्ग्रेजी अभिनेता हुन्जो जसले द लर्ड अफ द रिङ्ग्समा लेगोलस र पाइरेट्स अफ क्यारिबियन श्रृङ्खलामा विल टर्नर को अभिनय गरेर चर्चा पाएका हुन् ।
नेटालिया
महिला कुस्तीमा क्रान्ति (सन् २०१५–२०१६)
सन् २०१६ जनवरीमा नेटालियाले उनको पाखुरामा चोटलागेका कारण केही महिना विश्राम गर्ने भन्दै डब्ल्युडब्ल्युई मार्फत सार्वजनिक गरेकी थिइन् तर त्यसको बाबजुद पनि उनी ३ जनवरमा रिङमा फर्किएकी थिइन्। नेटालियाले १८ जनवरी रको एक शृङ्खलामा रिङमा फर्किएकी थिइन् भने उनले उनको पहिलो खेलमा ब्रि बेलालाई हराएकी थिइन्। नेटालिया रिङमा फर्किएपछि उनको विभिन्न एकल तथा ट्याग टिम खेलहरू खेलेकी थिइन्।  १२ मार्च २०१६ मा आयोजित रोडब्लक पे-पर-भ्युमा नेटालियाको सामना सार्लेट विरुद्ध उनको डिभास च्याम्पियनसिप लागि खेल भएको थियो तर उक्त खेलमा नेटालियाले हार बेहोरेकी थिइन्।
२२ मार्च मेन इभेन्टको एक शृङ्खलामा नेटालियाले नेय‍ोमीसँग एकल खेल खेलेकी थिइन् भने रिङको छेउमा नेटालियाका तर्फबाट अलिसा फक्स र पेज थिए भने नेय‍मीको तर्फबाट लाना र टमिना त्यहाँ उपस्थित थिए। उक्त खेलको समाप्ति पछि फक्स र नेटमलियालाई समर रे र एमाले आक्रमण गरेका थिए। त्यसको खेलको अर्को हप्ता आयोजित रको एक शृङ्खलामा नेटालियाले उनको साथीहरूको साथमा एमासँग एकल खेल खेलेकी थिइन् तर उक्त खेलमा लानाले पेजलाई आक्रमण गरेका कारण खेल एमाले जिल्लाका जितेकी थिइन्। उक्त खेलका कारण रेसलमेनिया ३२ मा निटालिया, ब्रि बेला, अलिसा फक्स, इभा मेरी र पेजले नयाँ गठन गरिएका नेय‍ोमी, टमिना, लाना, एमा र।समर रेको विरुद्धमा खेल खेलेका थिए जसमा नेटालियाको टोली विजेता बनेको थियो। उक्त खेलको केही हप्ता पछि नेटालियाले सार्लेटलाई उनको च्याम्पियनसिपका लागि चुनौती दिएकी थिइन् जुन सार्लेटले स्वीकार गरेकी थिइन् भने ११ अप्रिल २०१६ रको एक शृङ्खलामा उनीहरू बीच खेल आयोजना गरिएको थियो तर त्यस खेलमा पनि नेटालियाले महिला उपाधि जित्न असमर्थ बनिन्। अप्रिल १८ रको एक शृङ्खलामा नेटालियाले सेन म्याकमेनसँग कुराकानी गर्दै पुन सार्लेटसँग च्याम्पियनसिप खेल माग गरेकी थिइन् भने उक्त खेल पेब्याक पे-पर-भ्युका लागि जारी गरिएको थियो। २ मे २०१६ मा उनीहरूको पुन महिला च्याम्पियनसिपका लागि जारी गरिएको थियो तर उक्त खेलमा खेलमा निर्णय चार्लस रोबिनसनले खेल नसकिदै सार्लेटलाई विजेता बनाएका थिए। खेलको समाप्ति पछि नेटालिया र उनका काकाले सार्लेट र उनको बुबा रिक फ्लेयरलाई आक्रमण गरेका थिए। २२ मे २०१६ मा आयोजित एक्सट्रिम रुल पे-पर-भ्युमा रिक फ्लेयरलाई रिङको छेउमा आउन प्रतिबन्ध लगाइएको थियो तर उक्त खेलमा डेना ब्रुकले फ्लेयरको पोशाक लगाउँदै पर्दामा देखिएपछि उक्त मौकाको फाइदा उठाउँदै सार्लेटले निटालियालाई हराउन थिइन्।
१९ जुन २०१६ मा आयोजित मनी इन द बेङ्क पे-पर-भ्युमा बेकी नेटालियासँग साथी बन्दै सार्लेट र डेना ब्रुकसँग खेल खेलेका थिए तर उक्त खेलमा पनि लिञ्च र नेटालिया सार्लेट र ब्रुकको जोडिसँग हार्न पुगेका थिए। उक्त खेलपछि नेटालियाल आफ्नै साथीे लिञ्चलाई आक्रमण गरेकी थिइन् जसका कारण उनीहरूको खेल ब्याटलग्राउण्ड पे-पर-भ्युमा आयोजना गरिएको थियो जसमा नेटालियाले लिञ्चलाई हराउन सफल भएकी थिइन्।
स्म्याकडाउन महिला विजेता (सन् २०१६–२०१८)
सन् २०१६ जुलाई १९ मा आयोजना गरिएको डब्ल्युडब्ल्युई ड्राफ्टमा नेटालिया 'स्म्याकडाउनसँग आवद्ध भएकी थिइन्। नेटालियाले स्म्याकडाउनसँग आवद्ध भएपछि उनले २६ जुलाई २०१६ रको एक शृङ्खलामा उनको उक्त ब्राण्डमा पहिलो खेल खेलेकी थिइन् जहाँ उनले बिकी लिञ्चको विरुद्धमा हार बेहोरेकी थिइन्। अगस्ट ९ स्म्याकडाउनको एक शृङ्खलामा नेटालियाको खेल कार्मेलसँग जारी गरिएको थियो तर उक्त खेलमा उनले कार्मेला विरुद्ध हार बेहोरेक थिइन्। उक्त खेलको अर्को हप्ता नेटालिया र अलेक्सा ब्लिसको खेल कार्मेला र बेकी लिञ्च विरुद्ध जारी गरिएको थियो तर खेलको बीचमा इभा मेरी र नेयोमीले हस्तक्षेप गरेका कारण नेटालिया र ब्लिसले खेल गुमाएका थिए। समरस्ल्याममा नेटालिया, ब्लिस र केही महिना पछि रिङमा फर्किएकी निकी बेलाको सामना नेयोमी, कार्मेला र लिञ्च विरुद्धमा भएको थियो जहाँ नेटालियाको टोलीले जित हात पार्न सफल भएक‍ थियो। ११ सेप्टेम्बर २०१६ मा आयोजना गरिएको ब्याकलास पे-पर-भ्युमा पहिलो स्म्याकडाउन महिला च्याम्पियनसिपका लागि ६ महिला मैदान उत्रिएका थिए तर उक्त खेलमा निकी बेलाले उनलाई खेलबाट निस्कासन गराएकी थिइन्। २५ अक्टोबर स्म्याकडाउनको एक शृङ्खलामा नेटालियाको सामना निकी बेलासँग भएको थियो भने उक्त खेलका विजेताले परम्परागत सरभाइभर सिरिजमा स्म्याकडाउन प्रतिनिधित्व गर्दै महिला टोली तर्फबाट कप्तानको हुन पाउन प्राबधान रहेको थियो तर उक्त खेलमा बेलाको जित भएको थियो। निकी महिला टोलीका लागि कप्तान भएपछि उनलाई नेपथ्यमा कोही अज्ञात व्यक्तिले आक्रमण गरेको थियो जसका कारण उनले घाइते भइन् र खेल खेल्न असमर्थ बनिन्। निकी बेलाले खेल खेल्न निकेका कारण उनको सट्टामा नेटालियालाई राखिएको थियो र सरभाइभर सिरिजमा स्म्याकडाउन महिला टोली र महिला टोलीसँग पराजित भएको थियो। टिएलसी पे-पर-भ्युमा कार्मेलाले नेटालियालाई नेकी बेलालाई नेपथ्यमा आक्रमण गरेको भन्दै उनलाई दोषी ठहर गरेकी थिइन् तर नेटालियाले त्यस कुरालाई नकार्दै आएकी थिइन्। नेटालियाले केही हप्ता सम्म उक्त कुरालाई नकारेता पनि अन्तत नेटालियाले कार्मेलालाई आक्रमण गरेकी थिइन् र निकीलाई आक्रमण गरेको भनेर खुलाएकी थिइन। नेटालिया र निकी बेला बीचको खेल १० जनवरी २०१७ स्म्याकडाउनको एक शृङ्खलामा जारी गरिएको थियो तर उनीहरूले खेल खेल्न अघि एकआर्कालाई आक्रमण गरेका कारण खेल स्थगित गरिएको थियो। जनवरी २९ मा आयोजित रोयल रम्बल पे-पर-भ्युमा नेटालिया, अलेक्सा ब्लिस, मिकी जेम्सको टोली निकी बेला, नेयोमी र बिकी लिञ्चको विरुद्धमा मैदान उत्रिएको थियो भने उक्त खेल अन्तत ६ महिला ट्याग टिम बनाइएको थियो। खेल अन्तर्गत निकी बेलाको टोलीले नेटालियाको टोलीलाई हराएका थिए। १२ फेब्रुअरी २०१७ मा आयोजित इलिमिनेसन चेम्बरबाट नेटालिया र निकी बेलाको खेल जारी गरिएको थियो तर उक्त खेल विजेता रहित टुङ्गिएको थियो। उक्त खेलमा कोहीपनि विजेता नबनेपछि २१ फेब्रुअरी २०१७ स्म्याकडाउनको एक शृङ्खलाका पुन उनीहरू बीचको खेल जारी गरिएको थियो तर मरिसले निकी बेलालाई आक्रमण गरेका कारण नेटालियाले सहजै जित हात पर्न सफल भएकी थिइन्। १८ जुन २०१७ का दिन आयोजित मनी इन द बेङ्क पे-पर-भ्युमा नेटालिया पहिलोपटक आयोजना गरिएको महिला मनी इन द बेङ्क सिढी खेल खेलेकी थिइन् तर खेलमा जेम्स एल्सवोर्थले हस्तक्षेप गरेका कारण कार्मेलाले खेल जितेकी थिइन्।
जुलाई २३ ब्याटलग्राउण्डमा आयोजित एक खेलमा नेटालियाले लिञ्च, टमिना, लाना र फलेयरलाई हराउँदै तात्कालिक स्म्याकडाउन महिला विजेता नेयोमीसँग आउँदै समरस्ल्यामका लागि महिला उपाधिका लागि खेल प्राप्त गरेकी थिइन्। २० अगस्ट २०१७ का दिन आयोजित समरस्ल्याम पे-पर-भ्युमा नेयोमीलाई आत्मसमर्पण गराउँदै नेटालियाले स्म्याकडाउन महिला उपाधि हात पारेकी थिइन्। उनको जितसँगै उनी डब्ल्युडब्ल्युईमा डिभास च्याम्पियनसिप र स्म्याकडाउन महिला च्याम्पियनसिप जित्ने पहिलो खेलाडी बन्न सफल भएकी थिइन्। १२ सेप्टेम्बर स्म्याकडाउनको एक शृङ्खलामा नेटालियाले पहिलोपटक उक्त उपाधि नेयोमीको विरुद्धमा खेलेकी थिइन् जहाँ उनले सफलतापूर्वक नेयोमीलाई हराउन सफल भएकी थिइन्। ८ अक्टोबर २०१७ मा आयोजित हेल इन अ सेलमा सार्लेटको सामना स्म्याकडाउन महिला विजेता नेटालियासँग भएको थियो तर उक्त खेलमा नेटालियाले फ्लेयरलाई स्टिलको कुर्सीले आक्रमण गरेपछि खेल स्थगित गरिएको थियो। उक्त खेलमा सार्लेटको जित भएको थियो उपाधि भने जित्न असमर्थ बनिन्। त्यसपछि फ्लेयरले पुन खेल माग गरेकी थिइन् र १४ नोभेम्बर २०१७ मा फ्लेयरको गृह सहरमा खेल आयोजना गरिएको थियो जहाँ सार्लेटले नेटालियालाई हराउँदै महिला उपाधि हात पारेकी थिइन्। नेटालियाले उपाधि गुमाएपछि उनले परम्परागत सरभाइभर सिरिजमा स्म्याकडाउनको प्रतिनिधित्व गर्दै बेकी लिञ्च, टमिना, नेयोमी र कार्मेलाको साथ रको महिला टोलीको विरुद्धमा उत्रिएका थिए तर उक्त र टोलीले हात पारेको थियो। उक्त खेलको एक महिना पछि १७ डिसेम्बर २०१७ मा आयोजित क्लास अफ च्याम्पिय्स पे-पर-भ्युमा फ्लेयरको सामना उनको उपाधिका लागि नेटालियासँग एक लम्बरज्याक खेलमा आयोजना गरिएको थियो जहाँ फ्लेयरले नेटालियालाई पराजित गरेकी थिइन्।
सन् २०१८ मा डब्ल्यूडब्ल्यूले इतिहासमै पहिलोपटक आयोजना गर्न लागेको ३० महिला रोयल रम्बलमा नेटालियाले भाग जनाएकी थिइन् जहाँ उनी १८अौँ स्थानमा रिङ प्रवेश गरेकी थिइन् तर उनलाई ट्रिस स्ट्राटसले खेलबाट निस्कासन गराएकी थिइन्। फास्टलेन पे-पर-भ्युमा नेटालिया र कार्मेलाको टोली बेकी लिञ्च र नेयोमीको विरुद्ध खेल खेलेको थियो जहाँ नेटालिया र कार्मेलाले खेल हात पार्न सफल भएका थिए।
रोन्डा राउजीसँग साझेदारी (सन् २०१८-२०१९)
१६ अप्रिल २०१८ रको एक शृङ्खलामा नेटालिया पुन र तर्फ स्थानान्तरण भएकी थिइन् र उनी रमा आएपछि दर्शकहरू माझ एकदमै लोकप्रिय बनेकी थिइन्। नेटालियाले उनको पहिलो खेल मेण्डी रोज विरुद्ध खेलेकी थिइन् जहाँ उनले रोजलाई हराउन सफल भएकी थिइन्।   खेल सकिएपछि रोजकी साथी सोनिया डभिलले र रोज दुवैले नेटालियालाई आक्रमण गरेका थिए भने त्यसको केही क्षणमा रोन्डा राउजी रिङमा प्रवेश गरिन् र नेटालियालाई आक्रमणबाट बचाएकी थिइन्।  सोही दिन नेटालियाले राउजी उनको प्रशिक्षण मित्र र मिल्ने साथी हुन् भन्दै उनीहरूको सम्बन्ध सार्वजनिक गरेकी थिइन्।   जुन २०१८ मा नेटालियाले महिला मनी इन द बेङ्क सिढी खेलमा भाग जनाएकी थिइन् तर उक्त खेल अलेक्सा ब्लिसले हात पारेकी थिइन्।  त्यसपछिका महिना भरि नेटालियाले विभिन्न एकल खेल र ट्याग टिम खेलहरू खेलेकी थिइन्।
अक्टोबर २०१८ मा नेटालियाले सासा बेङ्क्स र बेइलीसँग साझेदारी गर्दै द राएट स्क्वाड (रुबी राएट, लिभ मोर्गेन र साराह लोगन)को बीच द्वन्द्वको सुरुवात भएको थियो भने उक्त द्वन्द्वका कारण उनीहरू बीच खेल इभोलुसन पे-पर-भ्युमा ६ महिला ट्याग टिम खेल आयोजना गरिएको थियो जहाँ नेटालिया, बेङ्क्स र बेइलीले जित हात पार्न सफल भएका थिए। उक्त खेलको केही दिन पश्चात् रुबी राएटले नेटालियाको बुवाले दिएको एक चस्मा भाँचिदिएकी थिइन् जसका कारण उनीहरू बीच द्वन्द्व चर्किएको थियो तर तात्कालिक समयमा दुवै महिलाहरूले परम्परागत सरभाइभर सिरिजमा र टोलीको प्रतिनिधित्व गर्दै आ-आफ्नो नाम टोलीमा दर्ता गराएका थिए।   सरभाइभर सिरिजमा दुवैले भाग लिएतापनि उनीहरूले खेल सुरु हुन भन्दा अगाडि एकआपसमा झगडा र आक्रमण गरेका कारण दुवै जना खेलबाट निस्कासन भएका थिए। डिसेम्बर ३ रको एक शृङ्खलामा नेटालिया र राउजीको खेल नाया ज्याक्स र टमिनाको विरुद्धमा जारी गरिएको थियो तर खेल सुरु हुन भन्दा अगाडि द राएट स्क्वाडले नेटालिया र राउजीलाई आक्रमण गरेका थिए। राएट स्वाडले नेटालिया र राउजीलाई आक्रमण गरेका कारण नेटालिया र रुबी राएटको खेल टिएलसीमा टेबुल खेल आयोजित गरिएको थियो जहाँ नेटालियाले राएटलाई माथिल्लो जोरीबाट एक टेबुलमा पावरबम हान्दै हाल जित्न सफल भएकी थिइन्।  २४ डिसेम्बर २०१८ का दिन आयोजित रको एक शृङ्खलामा नेटालियाले ८ महिला गनलेट खेल जित्दै र महिला च्याम्पियनसिपका लागि पहिलो दावेदार बनेकी थिइन् र पछि नेटालियाले राउजीसँग महिला च्याम्पियनसिपका लागि खेलेकी थिइन् तर उक्त खेलमा उनले हार बेहोरेकी थिइन्।  २७ जनवरी २०१९ का दिन दोस्रोपटक आयोजित महिला रोयल रम्बलमा नेटालिया दोस्रो स्थानमा रिङ प्रवेश गरेकी थिइन् जहाँ उनले लिभ मोर्गेन र सारहा लोगनलाई निस्कासन गराएकी थिइन् भने उनी रिङमा आएको ५६ मिनेट १ सेकेण्ड पछि नाया ज्याक्सले उनलाई खेलबाट निस्कासन गराएकी थिइन्।
व्यक्तिगत जीवन
नाइडहर्टले १२ वर्ष अघि देखि चिनजान भएका कुस्ती खेलाडी टिजे विलसनसँग नोभेम्बर २००१ देखि प्रेम सम्बन्धमा रहेकी थिइन्।   उनीहरूको जोडी २६ जुन २०१३ का दिन विवहा सम्बन्धमा बाँधिएका थिए भने उनीहरूको विवहाको केही झलकहरू टोटल डिसासको पहिलो शृङ्खलामा पनि समावेश गरिएको थियो। नेटालियाको कालगिरीमा आफ्नै घर अवस्थित छ। १ अक्टोबर २०१६ लस भेगासमा आयोजित एक खेलमा उनको अगाडिको दुई दाँत चोटका कारण झरेका थिए।
नाइडहर्टका बुबा जिम नाइडहर्टको १३ अगस्ट २०१८ का दिन देहावसान भएको थियो। जिम नाइडहर्ट टोटल डिभासको केही शृङ्खलामा देखा परेका थिए।
अन्य सञ्चार माध्यम
सन् २०१६ फेब्रुअरीमा आयोजित ८८औँ एकेडेमी अवार्डमा नेटालिया निकी बेला, पेज र ब्रि बेलाको साथमा उक्त कार्यक्रममा उपस्थित भएकी थिइन्।
नेटालिया डब्ल्युडब्ल्युई श्रव्य दृश्य गेम अन्तर्गत ९ वटा खेलहरूमा देखा परेकी छिन्। नेटालियाले सन् २०१० श्रव्य दृश्य गेम अन्तर्गत डब्ल्युडब्ल्युई र को विरुद्ध स्म्याकडाउनमा पर्दापण गरेकी हुन् भने उनी सन् २०११ को र विरुद्ध स्म्याकडाउनमा पनि देखा परेकी छिन्। नेटालियाले डब्ल्युडब्ल्युई २के१४, डब्ल्युडब्ल्युई २के१५, डब्ल्युडब्ल्युई २के १६, डब्ल्युडब्ल्युई २के१७, डब्ल्युडब्ल्युई २के १८ र डब्ल्युडब्ल्युई २के१९ मा पनि एक खेल्न योग्य चरित्रको रूपमा देखा परेकी छन्।
बुन्देलखण्ड
बुन्देलखण्ड एक भौगोलिक र साँस्कृतिक क्षेत्र तथा मध्य र उत्तर भारतको एक पर्वत शृङ्खला हो। बुन्देलखण्डको पहाडी क्षेत्रलाई हाल उत्तर प्रदेश र मध्य प्रदेश राज्यहरूको बीच विभाजित गरिएको छ। झाँसी बुन्देलखण्डको सबैभन्दा ठूलो सहर हो।
बुन्देलखण्ड राज्य प्रस्तावित
बुन्देलखण्ड उत्तर प्रदेश र मध्य प्रदेशको भागहरू मिलेर बनेको छ। मायावतीको नेतृत्वमा बहुजन समाज पार्टी सरकारले सन् २०११ मा उत्तर प्रदेशका सात जिल्लाहरूबाट बुन्देलखण्डको निर्माण प्रस्ताव गरेको थियो। बुन्देलखण्ड अक्रित पार्टी र बुन्देलखण्ड मुक्ति मोर्चा जस्ता सङ्गठनहरूले मध्य प्रदेशका जिल्लाहरूलाई पनि समावेश गर्न चाहन्छन्। भारतीय जनता पार्टीकी उमा भारतीले झाँसीमा सन् २०१४ को लोकसभा चुनावको प्रचारको क्रममा उनको पार्टी सत्तामा आएमा तीन वर्ष भित्र बुन्देलखण्डलाई छुट्टै राज्य बनाउने वाचा गरेकी थिइन्। त्यसैगरी लोकसभा चुनावमा काङ्ग्रेस नेता प्रदीप जैन आदित्यले यस्तै प्रतिज्ञा गरेका थिए।
सन् १९६० को दशकको प्रारम्भदेखि बुन्देलखण्ड राज्य स्थापना वा क्षेत्रको विकास र वृद्धिका लागि एक आन्दोलन भएको थियो। बुन्देलखण्ड भौगोलिक हिसाबले भारतको मध्य भागमा पर्दछ भने यसले मध्य प्रदेश र उत्तर प्रदेशको केही भागलाई पनि समेटेको छ। खनिजहरूमा धनी हुनुको बाबजुद बुन्देलखण्डको मानिसहरू धेरै गरीब छन् भने क्षेत्र विकसमा केन्द्रीय राजनीतिको यहाँ न्यून प्रतिनिधित्व छ। त्यहाँ धेरै स्थानीय राजनीतिक दल तथा सङ्गठनहरु छन् भनेे यी सङ्गठनहरू क्षेत्रको विकासको प्रचार र एक पृथक् राज्यको खोजी छन्। यहाँको कृषि सङ्कट र किसानहरूद्वारा गरिने आत्महत्यालाई पनि छुट्टाछुट्टै राज्यको कारण भनिएको छ।
सन् २०११ को नोभेम्बरमा उत्तर प्रदेश मन्त्रिपरिषद्ले राज्यलाई चार भागमा विभाजित गर्ने प्रस्ताव गरेको थियो जसको एउटा भाग बुन्देलखण्ड थियो।
शहीद रामनाथ क्याम्पस
शहीद रामनाथ क्याम्पस काठमाडौँ जिल्लामा रहेको एक क्याम्पस हो । यो सुकेधारामा रहेको छ । यसले त्रिभुवन विश्वविद्यालयसँग सम्बन्धन लिएको छ।
एनी ह्याथवे
एनी ज्याकलिन ह्याथवे (जन्म नोभेम्बर १२, १९८२) एक अमेरिकी अभिनेत्री हुन्। एकेडेमी पुरस्कार, प्राइमटाइम एमी पुरस्कार, र गोल्डन ग्लोब सहित धेरै पुरस्कारहरूको प्राप्तकर्ता, उनी सन् २०१५ मा विश्वमा सबैभन्दा धेरै कमाई गर्ने अभिनेत्रीहरू मध्ये एक थिइन्। उनको चलचित्रहरूले विश्वव्यापी ६.८ बिलियन डलर कमाएको छ, र उनी सन् २०१९ मा फोर्ब्स सेलेब्रिटी १०० सूचीमा देखा परेकी थिइन्।
ह्याथवेले न्यू जर्सीको मिलबर्न उच्च विद्यालयबाट स्नातक गरेकी थिइन्, जहाँ उनले धेरै नाटकहरूमा अभिनय गरेकी थिइन्। किशोरावस्थामा, उनलाई टेलिभिजन शृङ्खला गेट रियल (सन् १९९९–२०००) मा चयन गरिएको थियो र आफ्नो पहिलो चलचित्र डिज्नी हास्य द प्रिन्सेस डायरिज (सन् २००१) मा नायिकाको रूपमा सफलता हासिल गरेकी थिइन्। ह्याथवेले सन् २००५ नाटक ह्याभोक र ब्रोकब्याक माउन्टेन को साथ वयस्क भूमिकामा परिवर्तन गरेकी थिइन्। हास्य चलचित्र द डेभिल विअर्स प्राडा (सन् २००६), जहाँ उनले एक फेसन म्यागजिन सम्पादकको सहायकको भूमिका खेलेकी थिइन्, त्यस समयको उनको सबैभन्दा ठूलो व्यावसायिक सफलता थियो। उनले नाटक रेचल गेटिङ म्यारिड (सन् २००८) मा एक मादक बरामदको भूमिका खेलेकी थिइन्, जसले उनलाई सर्वश्रेष्ठ अभिनेत्रीको लागि एकेडेमी पुरस्कारको लागि नामाङ्कन दिलाएको थियो। उनले यसलाई व्यावसायिक रूपमा सफल प्रेमप्रसङ्गयुक्त चलचित्रहरू ब्राइड वार्स (सन् २००९), भ्यालेन्टाइन डे (सन् २०१०), लभ एन्ड अदर ड्रग्स (सन् २०१०), र एलिस इन वन्डरल्यान्ड (सन् २०१०) मा भूमिकाको साथ अनुसरण गरेकी थिइन्।
सन् २०१२ मा, ह्याथवेले उनको सर्वाधिक कमाई गर्ने चलचित्र द डार्क नाइट राइजेज मा सेलिना काइलको रूपमा अभिनय गरेकी थिइन्, जुन द डार्क नाइट ट्रिलोजीको अन्तिम किस्त हो। त्यस वर्ष, उनले सङ्गीतमय प्रेमप्रसङ्गयुक्त नाटक लेस मिसरेबल्स मा क्षयरोगले मर्दै गरेको वेश्या फ्यान्टाइनको भूमिका पनि खेलेकी थिइन्, जसको लागि उनले सर्वश्रेष्ठ सहायक अभिनेत्रीको लागि एकेडेमी पुरस्कार जितेकी थिइन्। उनले विज्ञान काल्पनिक चलचित्र इन्टरस्टेलर (सन् २०१४) मा एक वैज्ञानिक, हास्य द इन्टर्न (सन् २०१५) मा एक अनलाइन फेसन साइटको मालिक, र डकैती चलचित्र ओसियन्स ८ (सन् २०१८) मा एक अभिमानी अभिनेत्रीको भूमिका खेलेकी थिइन्। ह्याथवेले द सिम्प्सन्स मा आवाज प्रदान गर्नका लागि एमी पुरस्कार पनि जितेकी थिइन्, ध्वनि ट्र्याकको लागि गाएकी थिइन्, मञ्चमा देखा परेकी थिइन्, र कार्यक्रमहरू मेजबानी गरेकी थिइन्।
ह्याथवेले धेरै परोपकारहरू र कारणहरूलाई समर्थन गर्छिन्। उनी लोलीपप थिएटर नेटवर्कको एक बोर्ड सदस्य हुन्, एक सङ्गठन जसले अस्पतालमा बिरामी बच्चाहरूको लागि चलचित्र ल्याउँदछन्, र संयुक्त राष्ट्र महिला सद्भावना राजदूतको रूपमा लैङ्गिक समानताको वकालत गर्छिन्। उनले व्यापारी एडम शुलम्यानसँग विवाह गरेकी छिन् जससँग उनका दुई छोरा छन्।
कार्य र पुरस्कार
अनलाइन पोर्टल बक्स अफिस मोजो र समीक्षा समग्र साइट रोटेन टमेटोजका अनुसार, ह्याथवेको सबैभन्दा प्रशंसित र सबैभन्दा धेरै कमाई गर्ने चलचित्रहरूमा, द प्रिन्सेस डायरिज (सन् २००१), ब्रोकब्याक माउन्टेन (सन् २००५), द डेभिल विअर्स प्राडा (सन् २००६), गेट स्मार्ट (सन् २००८), रेचल गेटिङ म्यारिड (सन् २००८), भ्यालेन्टाइन डे (सन् २०१०), एलिस इन वन्डरल्यान्ड (सन् २०१०), लभ एन्ड अदर ड्रग्स (सन् २०१०), द डार्क नाइट राइजेज (सन् २०१२), लेस मिसरेबल्स (सन् २०१२), इन्टरस्टेलर (सन् २०१४), द इन्टर्न (सन् २०१५), कोलोसल (सन् २०१६), र  ओसियन्स ८ (सन् २०१८) समावेश छन्।
ह्याथवेलाई दुई एकेडेमी पुरस्कार, तीन गोल्डन ग्लोब पुरस्कार, र एक ब्रिटिश एकेडेमी फिल्म पुरस्कार को लागि नामाङ्कन गरिएको छ। उनले लेस मिसरेबल्स को लागि एकेडेमी पुरस्कार, गोल्डन ग्लोब, स्क्रिन एक्टर्स गिल्ड र सर्वश्रेष्ठ सहायक अभिनेत्रीको लागि बाफ्टा पुरस्कार जितेकी थिइन्। उनीले द सिम्प्सन्स को सन् २०१० को एपिसोडमा उनको आवाज भूमिकाको लागि उत्कृष्ट आवाज-ओभर प्रदर्शनका लागि प्राइमटाइम एमी पुरस्कार पनि जितेकी थिइन्। नोभेम्बर २०१८ मा, ह्याथवे न्यू जर्सी हल अफ फेमको लागि ५० जना उम्मेद्वार मध्ये एक थिइन्, एक संस्था जसले समाज र विश्व बाहिरका योगदानहरूलाई सम्मान गर्दछ। मे २०१९ मा, ह्याथवेले चलचित्र उद्योगमा उनको योगदानका लागि हलिउड वाक अफ फेममा मोशन पिक्चर्स तारा प्राप्त गरेकी थिइन्।
मनोहर शहीद स्मारक क्याम्पस
मनोहर शहीद स्मारक क्याम्पस काठमाडौँ जिल्लामा रहेको एक क्याम्पस हो । यो गोँगबुमा रहेको छ । यसले त्रिभुवन विश्वविद्यालयसँग सम्बन्धन लिएको छ।
शेरा दरबार
शेरा दरबारलाई पृथ्वीनारायण शाहद्वारा शीत कालीन दरबारको रूपमा वि.सं. १८२२ मा निर्माण गरिएको थियो। पृथ्वीनारायण शाहको शासनकालमा नुवाकोटमा दुई दरबार निर्माण भएको थियो। साततले दरबारलाई ग्रीष्म कालीन दरबारका रूपमा उपयोग गरिएको थियो। नुवाकोटको शेराबेँसीमा रहेको यो दरबार वर्तमान समयमा भग्न अवस्थामा रहेको छ। पृथ्वीनारायण शाह जाडो महिनामा नुवाकोट डाँडामा रहेको दरबार र गर्मी महिनामा तादी किनारमा रहेको शेराबेँसी दरबारमा बस्ने गर्दथे। काशीनाथ तमोटले अनुमान गरेजस्तै पृथ्वीनारायण शाहले ‘दिव्योपदेश’ दिएको ऐतिहासिक स्थल यही शेराबेँसीको दरबार नै हो भन्ने अनुमान गर्न सकिन्छ।
पृथ्वीनारायण शाहको वि.सं. १८३१ मा मृत्यु पश्चात् कर्क प्याट्रिक नुवाकोटको भ्रमणमा जाँदा समेत बहादुर शाहसँग यसै दरबारमा भेट गरेका थिए। वि.सं. १८९७-९८ तिर तत्कालीन राजा राजेन्द्र तथा रानी साम्राज्य लक्ष्मी नुवाकोटमा भ्रमणमा जाँदा पनि यसै दरबारमा बसेका थिए। वि.सं. १९०३ मा यो शेराबेँसी दरबार भत्कियो र दरबार भत्किएपछि भग्नावशेषमा परिणत भएको हो। त्यसको धेरै वर्षपछि जुद्धशम्शेर नुवाकोट भ्रमणमा जाँदा उनले भग्नावशेष दरबार बारेमा बुझ्न खोजेका थिए। जुद्ध शमशेरले राजा पृथ्वीनारायण शाहको ग्रीष्म कालीन दरबारको भग्नावशेष हो भनेर जानकारी पाएपछि तत्कालै पुरानो दरबार जस्तै दरबार बनाउनु भनेर आदेश दिएका थिए। तर त्यसबेला पुरानो दरबार देख्ने कोही नभेटेको र पुरानो दरबारको कुनै चित्र पनि नभएकोले शेराफाँटको भव्यता तथा दरबार परिसरबाट मोहित भएका जुद्ध शमशेर महाराजले आफ्नै अनुमानमा दरबार बनाएका थिए।
तर दरबार बनाउदा सोही पुरानो दरबारको भग्नावशेषमा रहेको इँटाहरूको उपयोग गरिएको थियो। दरबार तयार भएपछि यस दरबारको नाम शेरा दरबार भनेर राखियो।
नाभर ह्वेल
नाभर ह्वेल एक दक्षिण कोरियाली फ्रिवेर वेब ब्राउजर हो जसलाई बहुराष्ट्रिय इन्टरनेट निगम नाभरले नियन्त्रण तथा सञ्चालन गर्ने गर्दछ। यो कोरियाली र अङ्ग्रेजी भाषामा उपलब्ध छ। यसलाई एन्ड्रोइडमा १३ अप्रिल २०१८ मा उपलब्ध बनाइएको थियो। यस ब्राउजरमा प्रयोगकर्ताहरूलाई दर्ता गर्नका लागि मोबाइल नम्बरको आवश्यकता पर्दछ। यसले वेब किट र ब्लिङ्क ब्राउजर संयन्त्रको प्रयोग गर्दछ।
सारांश
क्रोमियमको आधारमा विकसित यस वेब ब्राउजरको प्रमुख विशेषता भनेको उन्नत दृश्य हो।
सन् २०१६ को,सुरुवातमा, नाभरले स्वायत्त वाहन, मानचित्र यन्त्रमानव, र आवाजद्वारा मान्यता प्राप्त सहयोगी अमिका लगायत विभिन्न नयाँ प्रविधिहरूको अनावरण गरेको थियो। ह्वेल नाभरको आफ्नै वेब ब्राउजर हो जुन १ डिसेम्बर २०१६ मा परीक्षण संस्करणका साथ सार्वजनिक भएको थियो।
नाभरका प्रमुख प्राविधिक अधिकारी सङ चाङ ह्युनले पाँच वर्ष सम्म ह्वेलको विकास हुँदै गरेको घोषण गरेका थिए। ह्वेललाई सन् २०१६ को डिभ्यूमा अनावरण गरिएको थियो।
विशेषता
सन् २०११ मा यसको स्थापना भएसँगै यो क्रोमियममा आधारित थियो जसले गर्दा यो वेब ब्राउजर गुगल क्रोमका अनुप्रयोगहरूसँग पनि उपयुक्त छ।
पृष्ठ तथा लेखहरू नाभरले प्रदान गर्ने यन्त्र अनुवाद सेवा नाभर पापागो मार्फत चाहेको खण्डमा कोरियाली, जापानी, भियतनामी, अङ्ग्रेजी र अन्य थुप्रै भाषाहरूमा अनुवाद हुन्छन्।
नाभर ह्वेल ब्राउजरको आफ्नै विस्तारहरू छन् जुन ह्वेल ष्टोर मार्फत पहुँच गर्न सकिन्छ।
द्रुत खोजी: जब तपाईलाई खोज नतिजाहरूमा शब्द वा अनुवाद जान्नु पर्ने हुन्छ, साधारण खोजी नतिजा प्रदर्शन गर्न शब्दलाई तान्नु पर्ने हुन्छ।
साइडबार: यस सुविधाले तपाईँलाई द्रुत खोजी, मनपर्ने, विस्तार, उपकरण, पापागो अनुवाद, र वेब पृष्ठहरूलाई तपाईको ब्राउजरको छेउमा प्रयोग गर्न अनुमति दिन्छ।
स्लिङ ट्याब: यसमा एक पटक मात्र छोएर तपाईले नाभरको आफ्नै खोज इञ्जिन नाभर खोजीको प्रयोग गर्न सक्नुहुन्छ।
अन्य कार्यहरू: अवैध अङ्कहरूको बिरूद्ध सुरक्षा बढाउने, स्मार्टफोन प्रयोगकर्ताहरूका लागि स्मरण र शक्ति बचत गर्ने।
प्रतिस्पर्धीहरू
दक्षिण कोरियाली बहुराष्ट्रिय इन्टरनेट निगम नाभरद्वारा विकसित यस नाभर ह्वेल नामक वेब ब्राउजर दक्षिण कोरियाको सर्वाधिक लोकप्रिय वेब ब्राउजर हो। यसको प्रमुख प्रतिस्पर्धीहरू गुगल क्रोम, यान्दिक्स ब्राउजर, मोजिला फायरफक्स, युसि ब्राउजर, ओपेरा ब्राउजर आदि हुन्।
पराठा
पराठा दक्षिण एसियाको मूल निवासी समतल रोटी हो, जुन भारत, श्रीलङ्का, पाकिस्तान, नेपाल, बङ्गलादेश आधुनिक-दिन राष्ट्रहरूमा प्रचलित छ। पराठा परात र अटा शब्दहरूको एकीकरण हो, जसको शाब्दिक अर्थ पकाएको आटाको तह हो।
इतिहास
हालको कर्नाटकबाट शासन गर्ने सोमेश्वरी द्वारा संकलित १२ औं शताब्दीको संस्कृत विश्वकोश मानसोल्लासामा विभिन्न भरिएका गहुँको पुरनपोलिस (जसलाई आचाया (२००३) ले पराठाको रूपमा वर्णन गरेको छ) को रेसिपीहरू उल्लेख गरिएको छ। पराठाको पहिलेको सन्दर्भ निज्जर (सन् १९६८) ले आफ्नो पुस्तक पञ्जाब अण्डर द सुल्तान्स, १०००-१५२६ ईस्वीमा उल्लेख गरेका छन् जब उनले लेखेका छन् कि पराउठाहरू पञ्जाबमा कुलीन र कुलीनहरूमा सामान्य थिए।
सादा र भरिएको प्रजातिहरू
पराठाहरू भारतीय उपमहाद्वीपमा सबैभन्दा लोकप्रिय अखमिरी समतल रोटीहरू मध्ये एक हो, जसलाई तवामा पूरै गहुँको पीठो बेक गरेर बनाइन्छ, र शैलो-फ्राइङको साथ समाप्त हुन्छ। पराठाहरू चपाती/रोटीहरू भन्दा गाढा र अधिक महत्त्वपूर्ण हुन्छन् र यो या त किनभने, सादा पराठाको मामलामा, तिनीहरूलाई घिउ वा तेलले लेप गरेर र बारम्बार फोल्ड गरेर तहमा राखिएको हुन्छ (धेरै पफ पेस्ट्री वा केही प्रकारका लागि प्रयोग गरिने विधि जस्तै) लेमिनेटेड आटा प्रविधि प्रयोग गरेर; वा अन्यथा किनभने आलु वा काउली, हरियो सिमी र गाजर जस्ता खाद्य सामग्रीहरू जस्तै मिश्रित तरकारीहरू आटामा मिसाइएको छ।
जेनिफर एनिस्टन
जेनिफर जोएना एनिस्टन  (जन्म फेब्रुअरी ११, १९६९) एक अभिनेत्री, चलचित्र निर्मात्री र महिला व्यवसायी हुन्।
मेसोडोनिया (प्राचीन अधिराज्य )
मेसोडोनिया  ( / <span title="/ˌ/: secondary stress follows">ˌ m <span title="/æ/: 'a' in 'bad'">æ s <span title="/ɪ/: 'i' in 'kit'">ɪ <span title="/ˈ/: primary stress follows">ˈ d <span title="/oʊ/: 'o' in 'code'">oʊ n <span title="/i/: 'y' in 'happy'">i <span title="/ə/: 'a' in 'about'">ə / (    [//upload.wikimedia.org/wikipedia/commons/5/50/En-us-Macedonia.ogg listen]  ) ) or Macedon ( / <span title="/ˈ/: primary stress follows">ˈ m <span title="/æ/: 'a' in 'bad'">æ s <span title="/ɪ/: 'i' in 'kit'">ɪ <span title="/ˌ/: secondary stress follows">ˌ d <span title="/ɒ/: 'o' in 'body'">ɒ n  / ; Μακεδονία, Makedonía), आर्कियाकको र ग्रीसको वरपर बसेको प्राचीन साम्राज्य हो ।   यो साम्राज्य रोयल आर्गियड वंशद्वारा स्थापित र पहिले शासन गरिएको थियो । पछि एण्टिप्याट्रिड र एन्टिगोनिड वंशद्वारा शासन गरिएको थियो। यो राज्य ग्रीक प्रायद्विपको उत्तर पुर्वमा, पश्चिममा एपिरससँग सिमा जोडिएको थियो, उत्तरमा पायोनिया, पुर्वमा थ्रेस र दक्षिणमा थेसलीसँग जोडिएको थियो ।
इसा पुर्वको चौथो शताब्दीअघि मेसोडोनिया एक सानो अधिराज्य थियो जसको वरपर एथेन्स, स्पार्टा, र थेब्स, र आर्किमेनिड पर्सियाको भुभाग थियो । ।आर्गियड राजा फिलिप द्वितीय (३५९-३३६ इसा पुर्व) को राज्यकालमा मेसोडोनियाले ग्रीस र थ्रेसको मुख्य भुभाग साम र दण्डले ( कुट्नीती र आक्रमण ) जित्यो ।फ्यालेन्क्स रहेका सेनाहरु सहित फिलिप द्वितीयले एथेन्स र थेब्स जस्ता पुराना शक्तिहरूलाई किरोनोयाको लडाइँमा ३३८ इसा पुर्वमा परजित गरे । फिलिप द्वितीयका पुत्र सिकन्दर (अलेक्जेन्डर महान )ले जब थेब्स शहरले बिद्रोह गर्यो तब ग्रीसलाइ नेतृत्व गर्दै पुरै शहरलाई ध्वस्त गरे।
सिकन्दरले आफ्नो राज्य विस्तारको अभियानको क्रममा, उनले आर्किमेनिड साम्राज्यको पतन गराए र भुभाग कब्जा गरे र उनले आफ्नो भुभाग सिन्धु नदि सम्म फैलाए ।उनको छोट राज्यकालमा, उनको साम्राज्य संसारको सबैभन्दा शक्तिशाली साम्राज्य थियो । ग्रीक कला र साहित्य उनले कब्जा गरेका सबै ठाउँमा प्रचारप्रसार भयो र ग्रीक दर्शन, बास्तुकला, विज्ञान , प्रविधि संसारभरी फैलिएको थियो । विशेष गरी सिकन्दरका गुरु अरिस्टोटल ( अरस्तु )का योगदानहरु महत्त्वपूर्ण थिए जसको लेख रचनाहरु पश्चिमी दर्शनको लागि कोशेढुङा सावित बने ।
३२३ इसा पुर्वमा सिकन्दरको मृत्यु पछि ,डाइडोसीको युद्ध भयो र सिकन्दरको छोटो समयको सम्राज्री टुक्राटुक्रामा विभाजित भयो । मेसोडोनिया भुमध्री सागर क्षेत्रमा ग्रीकको सांस्कृतिक र राजनैतिक केन्द्र रहिरह्यो. पेल्ला, पाइड्ना, र एम्फिपोलिस जस्ता महत्त्वपूर्ण शहरहरु शक्ति संघर्षमा लागिरह्यो । नयाँ शहरहरु निर्माण भए । मेसोडोनियाको युद्ध भएसँगै भुमध्य सागरको अग्रणी शक्तिको रूपमा रोमको उदय भयो र मेसोडोनियाको पतन सुरु भयो ।१६८ इसामा तेश्रो मेसोडोनिया युद्धको अन्त्यमा मेसोडोनियाको राजतन्त्रको अन्त्य भयो र रोमको सहयक रज्य बन्यो ।
मुद्रा
चादीको सिक्का बनाउने एलेक्जेन्डर प्रथमको राज्यकालबाट सुरु भयो ।  यो शाही खर्चको लागि प्रयोग हुन्थ्यो । आर्किलस प्रथमले चादीको मात्र बढाए र आन्तरिक र बाह्य व्यापारको लागि तामाको सिक्काको प्रचलन ल्याए ।
इमरल्ड ताल, भारत
इमरल्ड ताल भारतको तमिलनाडुमा अवस्थित ताल हो । यो उटी सहरबाट २५ किलोमिटरको दुरीमा अवस्थित छ ।
लाल मोहन
इतिहास
लुकमत अल-कादी पहिलो पटक मध्ययुगीन इरानमा तयार पारिएको थियो र मध्य एशियाई टर्किक विजेताहरूले भारतमा ल्याएको फ्रिटरबाट व्युत्पन्न गरिएको थियो।
अर्को सिद्धान्तले दावी गर्छ कि यो संयोगवश मुगल सम्राट शाहजहाँको व्यक्तिगत शेफले तयार पारेको थियो।
तयारी
भारतीय उपमहाद्वीपमा, पानीको मात्रा वाष्पीकरण नभएसम्म र दूधको ठोस मात्रै रहुन्जेल लामो समयसम्म कम आगोमा दूध तताएर दूध र चीजको ठोस पदार्थहरू तयार गरिन्छ। खोया भनेर चिनिने यी दुधका ठोसहरू ठूलो मात्रामा पीठो (मैदा) मिसाएर आटामा मुछिन्छन्। बजारमा धेरै लालमोहन मिश्रणहरू छन्, जसलाई पानी/दूधमा मिसाएर आटा बनाउन सकिन्छ।
तातो लालमोहन प्रायः भ्यानिला आइसक्रिम वा कुल्फीसँग खुवाइन्छ। राजस्थानमा, लालमोहनको बललाई चिनीको सिरपमा भिजाउनुको सट्टा लोकप्रिय लालमोहनको सब्जी बनाउन मसला, नट र टमाटरबाट बनेको ग्रेभीमा पकाइन्छ।
ग्लोवल भिलेज कलेज
ग्लोवल भिलेज कलेज ललितपुर जिल्लामा रहेको एक क्याम्पस हो । यो लगनखेलमा रहेको छ । यसले त्रिभुवन विश्वविद्यालयसँग सम्बन्धन लिएको छ।
सुनसरी ११
सुनसरी ११ मोरङको एक फुटबल क्लब हो, जसले नेपालको राष्ट्रिय लिग खेल्ने गर्दछ ।
युईएफए युरो २००८
युइएफए युरो २००८ (अङ्ग्रेजी रूप: 2008 UEFA Championship वा UEFA Euro 2012 ) १३ औँ युरोपेली अन्तर्राष्ट्रिय पुरुष फुटबल प्रतियोगिता हो । यो पोल्यान्ड र युक्रेनमा मा ७ जुन देखि २९जुन २००८ सम्म सञ्चालन भएको हो ।यस युरोकपमा १६ सहभागी राष्ट्रहरूले भाग लिएका थिए । स्पेनले यस प्रतियोगिता जिते सँगै पहिलो पटक युरोपेली च्याम्पियन बन्यो । हालसम्म स्पेन  सन् २००८ र सन् २०१२ गरी दुई पटक यस प्रतियोगिता  जित्न सफल राष्ट्र बनेको थियो ।
स्पेनले विजेता भएसँगै सन् २००९ मा दक्षिण अफ्रिकामा भएको फिफा कन्फेडेरेसन कप मा सहभागी भएको थियो ।
स्रोत
श्रेणी :फुटबल
रुद्राष्टकम्
श्री रुद्राष्टकम् (संस्कृत: श्री रुद्राष्टकम्)  स्तोत्र गोस्वामी तुलसीदास  द्वारा भगवान् शिव की स्तुति का लागि रचिएको हो । यसको उल्लेख श्री रामचरितमानस को उत्तर काण्ड  मा आउँछ । यो जगती छन्द मा लेखिएको छ ।
श्री रुद्राष्टकम्
शिव मा समर्पित यो स्तोत्र तुलसीदास को रामचरितमानसबाट लिईएको हो ।
कठरूद्रोपनिषद
कठरूद्रोपनिषद कृष्ण यजुर्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
रुद्राष्टकम्
श्री रुद्राष्टकम्
नमामीशमीशान निर्वाणरूपम्।
विभुम् व्यापकम् ब्रह्मवेदस्वरूपम्।
निजम् निर्गुणम् निर्विकल्पम् निरीहम्।
चिदाकाशमाकाशवासम् भजेऽहम् ॥१॥
निराकारमोंकारमूलम् तुरीयम्।
करालम् महाकालकालम् कृपालम्।
गुणागारसंसारपारम् नतोऽहम् ॥२॥
तुषाराद्रिसंकाशगौरम् गभीरम्।
मनोभूतकोटि प्रभाश्रीशरीरम्।
स्फुरन्मौलि कल्लोलिनी चारुगंगा।
लसद्भालबालेन्दु कण्ठे भुजंगा ॥३॥
प्रसन्नाननम् नीलकण्ठम् दयालम्।
प्रियम् शंकरम् सर्वनाथम् भजामि ॥४॥
प्रचण्डम् प्रकृष्टम् प्रगल्भम् परेशम्।
अखण्डम् अजम् भानुकोटिप्रकाशम्।
त्रयः शूलनिर्मूलनम् शूलपाणिम्।
भजेऽहम् भवानीपतिम् भावगम्यम् ॥५॥
कलातीत कल्याण कल्पान्तकारी।
सदा सज्जनानन्ददाता पुरारि।
चिदानन्द सन्दोह मोहापहारि।
प्रसीद प्रसीद प्रभो मन्मथारि ॥६॥
न यावद् उमानाथपादारविन्दम्।
भजन्तीह लोके परे वा नराणाम्।
न तावत्सुखम् शान्ति सन्तापनाशम्।
न जानामि योगम् जपम् नैव पूजाम्।